钦定古今图书集成/明伦汇编/氏族典/第207卷 > 《廖用贤尚友录》 > 曹干
## 钦定古今图书集成/明伦汇编/氏族典/第207卷 > 《廖用贤尚友录》 > 曹干

按《魏志赵王干传》：“干建安二十年，封高平亭侯。二十
二年，徙封赖亭侯。其年，改封弘农侯。黄初二年，进爵，
徙封燕公。三年，为河间王。五年，改封乐城县。七年，徙
封钜鹿。太和六年，改封赵王。干母有宠于太祖，及文
帝为嗣，干母有力，文帝临崩，有遗诏，是以明帝常加
恩意。”〈注〉“干”一名良，本陈妾子。良生而陈氏死，太祖令
王夫人养之。